而喺有限理性嘅情況下，經濟學家就會考慮埋有啲乜嘢因素可能搞到佢做唔到完美理性嘅決策－比如話，可能嘅使錢方案多得滯，搞到個人唔可以冚唪唥考慮嗮（運算能力不足）又或者嗰個人未必知道嗮所有可能嘅選擇（資訊不足）又或者佢唔夠時間做咁大量嘅運算（時間不足）等等－喺古典經濟理論模型之上加入對「人類所面對嘅限制」嘅考量，務求創造出更加準確描述人類決策嘅理論模型。